Runo, Tampereen ja Vaasan välisen rautatien avausjuhlaksi
Nyt, Suomi! suloin iloitse,
 Sekä riemuin riemuele,
 Kuin olet vyötty riennon vöillä,
 Riennon rintaseppeleillä,
 Suomen riennon rintavöillä,
 Kansan kunniasiteillä!

 Riennon on juhlat joutununna,
 Riennon on aurinko ylennyt,
 Riennon on aika auvennunna,
 Riennon on ikä alettu!

 Riennon on ikä ikuinen,
 Riennon on päivä päättymätöin,
 Riento on Suomen sortumatoin,
 Riento maan masenematoin!

 Siis, Suomi! suloin iloitse,
 Sekä riemuin riemuele!

 Terve tiemme! terve työmme!
 Terve vyömme ja väkemme!

[D. E. D.] E[uropaeu]–s.

Lähde: Aamulehti 29.9.1883.

D. E. D. Europaeus
Runot
Aamulehti
1883